El Fertiberia inaugura la VIII Exposició de fotografia esportiva amb la col·laboració de l'Ajuntament de Sagunt
22 de març 2018

![Imagen 1](/media/2dcckt12/65-expo-deporte_cuerpo.jpg)![Imagen 2](/media/5duhcgag/65-ritmicapconesa_cuerpo.jpg)

El Fertiberia Balonmano Puerto Sagunto inaugurarà el divendres 23 de març, a les 18.30 hores la seua huitena exposició fotogràfica en el Centre Cívic del Port de Sagunt (avinguda Dr. Fleming s/n). Enguany està formada per un total de 40 fotografies que mostren la manera de mirar l'esport de 12 autors locals que gaudixen captant instants. A l'acte assistiran l'alcalde de Sagunt, Quico Fernández; el regidor d'Esports, Miguel Chover; el regidor de Cultura, José Manuel Tarazona; i el regidor de Joventut, Guillermo Sampedro.

En esta edició, es podrà veure molt d’handbol però també d’altres 10 esports diferents que es practiquen a la Comunitat Valenciana com: futbol, gimnàstica rítmica, boxa, rugbi, ciclisme, motociclisme, arts marcials, senderisme, entre d’altres. A més, es podran contemplar fotografies d'altres clubs importants del Camp de Morvedre, com l'Atlético Saguntino, vigent campió de la Copa RFEF; el club Gimnàstica Rítmica i Estètica Camp de Morvedre i l’Atlétic Quart de les Valls.​  

  

![](/media/1habrbkg/65-balonmanopconesa_cuerpo.jpg)  

L'exposició, que es podrà visitar fins al pròxim 6 d'abril en horari de visites del Centre Cívic, està organitzada pel club blanc-i-roig, sota la direcció de Pepa Conesa, i compta amb la col·laboració de l'Ajuntament de Sagunt, el Grup Fotogràfic Arse i el fotògraf professional Juan Higueras.

Els autors que s'han donat cita en esta edició són, a més dels esmentats Pepa Conesa i Juan Higueras, Pepe Lacoba, Ramiro Domenech, Begoña Cosín, Enrique Yáñez, Antonio Martínez, Enrique Herrero, Juan María Rodríguez, Salvador Moragón “Ciace”, Manel Channel i David Piqueras.

  

![](/media/iesovoqk/65-saguntinopconesa_cuerpo.jpg)​  
​Amb esta mostra, els autors volen ajudar a tot el que la visite a veure moments que a voltes s'escapen als nostres ulls perquè passen en mil·lèsimes de segons, gestos, salts, detalls congelats que la rapidesa amb la qual succeixen no ens permet admirar-los amb deteniment. A més pretén mostrar en imatges l'esforç, el treball i la superació dels grans esportistes de la ciutat i de la Comunitat Valenciana.

  

El vicepresident de Comunicació del Fertiberia, Carlos Argente, afirma que **“esta és la vuitena edició d'esta exposició i açò demostra el nostre compromís amb l'art de la fotografia. Des del club considerem que l'esport és una manifestació cultural més i que tot el que siga enllaçar-nos amb altres disciplines culturals és una responsabilitat que tenim com a club representatiu de la ciutat”.** El dirigent blanc-i-roig ha agraït **“a tots els autors la seua participació i especialment a Pepa Conesa per haver fet un pas avant front els problemes personals de l'anterior comissari de l'exposició, Juan Guerrero, ja que sense ella esta VIII edició no hauria vist la llum”.** Argente finalitza convidant a tota la ciutat a poder gaudir de la conjunció de l'esport i la fotografia, **“són obres que posen a l'esportista molt prop de l'espectador, el seu esforç, la seua destresa, el seu compromís i xicotets detalls que a voltes se'ns escapen ixen a la llum a través de la mirada d'estos quinze autors que exposen en esta mostra digna de visitar.”​**

![](/media/ipaj2bez/65-davidpiqueras_senderismo_cuerpo.jpg)  

![](/media/mcznrrl2/65-balletpconesa_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/el-fertiberia-inaugura-la-viii-exposició-de-fotografia-esportiva-amb-la-col-laboració-de-l-ajuntament-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-fertiberia-inaugura-la-viii-exposició-de-fotografia-esportiva-amb-la-col-laboració-de-l-ajuntament-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-fertiberia-inaugura-la-viii-exposició-de-fotografia-esportiva-amb-la-col-laboració-de-l-ajuntament-de-sagunt/ "Linked In")
*   [](mailto:?body=https://aytosagunto.es/va/actualitat/el-fertiberia-inaugura-la-viii-exposició-de-fotografia-esportiva-amb-la-col-laboració-de-l-ajuntament-de-sagunt/)